ການເລືອກຕັ້ງທົ່ວໄປ ພວມມີຂຶ້ນ ໃນປະເທດກຣິສ
ປະຊາຊົນກຣິສ ພາກັນອອກໄປ ປ່ອນບັດ ໃນວັນອາທິດມື້ນີ້ ໃນການເລືອກຕັ້ງທົ່ວໄປ ຄັ້ງທໍາອິດ ນັບແຕ່ເກີດວິກິດການໜີ້ສິ້ນ ຂອງປະເທດ.
ປະຊາຊົນກຣິສກໍາລັງອອກໄປປ່ອນບັດເລືອກຕັ້ງໃນວັນອາທິດມື້ນີ້ໃນການເລືອກຕັ້ງທົ່ວໄປຄັ້ງທໍາອິດນັບແຕ່ການເລີ້ມຕົ້ນຂອງວິກິດການໜີ້ສິນໃນປະເທດ ຄາດກັນວ່າ ບັນດາປະຊາຊົນຜູ້ມີສິດປ່ອນບັດ ທີ່ໂມໂຫໂທໂສນໍາບັນຫາຫຍຸ້ງຍາກທາງດ້ານ ເສດຖະກິດ ຈະລົງໂທດພັກການເມືອງທີ່ສໍາຄັນ 2 ພັກຂອງປະເທດ ຄືພັກ ສັງຄົມນິຍົມ PASOK ແລະພັກນິຍົມແນວນທາງເດີມຄືພັກປະຊາທິປະໄຕໃໝ່ຫຼື New Democracy ນັ້ນ ປະຊາຊົນກຣິສຫຼາຍຄົນຖິ້ມໂທດໃສ່ພວກພັກການເມືອງເຫຼົ່ານີ້ວ່າ ນໍາພາປະເທດໄປສູ່ ວິກິດການທີ່ແກ້ໄຂບໍ່ໄດ້ນັ້ນ ໂດຍຜ່ານການບໍລິຫານປະເທດທີ່ຜິດພາດ ໃນເວລາພຽງ 2 ປີ ກຣິສໄດ້ຖືກຊ່ອຍກູ້ໜີ້ສິນຄັ້ງໃຫຍ່ຈາກນາໆຊາດ ເພື່ອຮັກສາປະເທດ ບໍ່ໃຫ້ຕົກຢູ່ໃນພາວະທ່ີໃຊ້ໜີ້ສິນຂອງຕົນບໍ່ໄດ້ ແຕ່ເພື່ອຮັບປະກັນການຊ່ອຍເຫຼືອດ້ານການ ເງິນຈາກສະຫະພາບຢູໂຣບ ແລະກອງທຶນສາກົນຫຼື IMF ລັດຖະບານກຣິສຕ້ອງໄດ້ປະຕິ ບັດຕາມຄໍາຮຽກຮ້ອງເພື່ອໃຫ້ຕັດການໃຊ້ຈ່າຍລົງຢ່າງຫຼວງຫຼາຍແລະເພີ່ມພາສີຂຶ້ນ ຊຶ່ງໄດ້ ຍັງຜົນໃຫ້ມີການປະທ້ວງເກີດຂຶ້ນຢ່າງກວ້າງຂວາງໃນປະເທດ ຄາດວ່າ 2ພັກການເມືອງໃຫຍ່ນີ້ຈະເສຍສຽງສະໜັບສະໜຸນໃນການປ່ອນບັດເລືອກຕັ້ງ ໃນວັນອາທິດມື້ນີ້ໃຫ້ພວກພັກການເມືອງນ້ອຍຕ່າງໆທີ່ຄັດຄ້ານຕໍ່ການເອົາມາດຕະການ ປະຢັດມັດທະຍັດຕ່າງໆນີ້ ໂດຍມີຄວາມຢ້ານກົວກັນວ່າຈະນໍາມາແຫ່ງການຂ່າວສະຖຽນ ລະພາບໃນດ້ານການເມືອງຄັ້ງໃໝ່ໃນປະເທດນັ້ນ ຖ້າບໍ່ມີພັກການເມືອງໃດໄດ້ຮັບສຽງພຽງພໍເພື່ອປະກອບຄະນະລັດຖະບານຂຶ້ນການຈັດ ຕັ້ງຄະນະລັດຖະບານປະສົມອາດສາມາດພິສູດໃຫ້ເຫັນວ່າເປັນບັນຫາຫຍຸ້ງຍາກຂຶ້ນ ແລະຍິ່ງຈະສ້າງບັນຫາຂຶ້ນອີກສໍາລັບຖານະທາງດ້ານການເງິນຂອງປະເທດ ແລະຕໍ່ການ ຊ່ອຍກູ້ໜີ້ສິນຄັ້ງຫລ້າສຸດຂອງປະເທດ ປະຊາຊົນກຣິສຫຼາຍຄົນຢາກໃຫ້ມີການເຈລະຈາ ກັນຄືນໃໝ່ກ່ຽວກັບເງື່ອນໄຂຕ່າງໆຂອງໂຄງການຊ່ອຍກູ້ໜີສິນນັ້ນ ການປ່ອນບັດເລືອກຕັ້ງໄດ້ເລີ້ມຂຶ້ນໃນເວລາ 7:00 ໂມງເຊົ້າຕາມເວລາໃນທ້ອງຖິ່ນ ແລະ ຈະອັດລົງໃນເວລາ 12 ຊົ່ວໂມງຕໍ່ໄປ